stanford-oval/wikipedia huggingface dataset:
Spišský Štvrtok
Historia

Ensimmäiset todisteet ihmisasutuksesta Spišský Štvrtokin alueella ovat noin 3500 vuotta vanhoja. Kunnan Ladislaus I:lle omistettu roomalaiskatolinen kirkko rakennettiin luultavasti jo 1200-luvulla. Nykyään se on kansallinen muistomerkki.
Spišský Štvrtokin nimi viittaa paitsi sen sijaintiin historiallisella Spišin alueella, myös siellä ennen vanhaan torstaisin (slovakiksi Štvrtok) järjestettyihin markkinoihin. Kunnan vaakuna kuvaa sen suojeluspyhimystä, Unkarin kuningas Ladislaus I:stä.
Hallinto

Kunnan pormestarina toimii vuonna 2024 Kristillisdemokraattien Peter Gaj.
Kansainväliset suhteet > Yhteistyökumppanit

Siepraw
Tunnettuja asukkaita

Mikuláš Dzurinda (s. 1955), Slovakian pääministeri
Aiheesta muualla

Kuvia tai muita tiedostoja aiheesta Spišský Štvrtok Wikimedia Commonsissa
Eero Syvänoja

| Eero Syvänoja |
| --- | --- |
 Eero Syvänoja vuonna 2022.
Henkilötiedot
Syntynyt: 15. lokakuuta 1926 Jaala
Kuollut: 25. huhtikuuta 2022 (95 vuotta) Helsinki
Kansalaisuus:  Suomi
Ammatti:  graafinen suunnittelija, huonekalumuotoilija
Eero Uolevi Syvänoja (15. lokakuuta 1926 Jaala – 25. huhtikuuta 2022 Helsinki) oli suomalainen graafinen suunnittelija. Julisteiden ja mainoskampanjoiden suunnittelun ohella hän tuli tunnetuksi taideteollisuusalan näyttelyiden suunnittelijana ja myös huonekalumuotoilijana.
Syvänoja astui jatkosodan loppuvaiheessa 17 vuoden iässä palvelukseen Brewster-hävittäjälentokonelaivueessa 26. Hän sai asemekaanikon koulutuksen, mutta toimi etupäässä mukana lennonjohdossa.lähde? Sotien jälkeen hän kouluttautui graafikoksi Ateneumissa ja työskenteli 1950-luvulla Myyntimainonta- ja Valotorni-mainostoimistoissa.lähde?
Syvänoja oli 1960-luvulla yksi Markkinointi Viherjuuren keskeisiä mainonnan suunnittelijoita Matti Viherjuuren, Erkki-Mikael Salmen, Pirkko Tatarinovin ja Annikki Saarikiven rinnalla. Vuonna 1961 hän sai vuoden parhaan julisteen palkinnon vaatevalmistaja Turolle tekemällään työllä. Askolle tehty juliste palkittiin vuonna 1968. Vuonna 1976 Syvänojan Matkailun edistämiskeskukselle suunnittelema julistesarja Four Seasons sai tuomariston erikoispalkinnon matkailualan tapahtumassa Italian Cataniassa. Vuoden 1978 parhaana aatteellisena julisteena palkittiin Matti Viherjuuren ja Eero Syvänojan ulkoministeriölle ja matkailujärjestöille suunnittelema Finlandia-juliste. Syvänojan suunnittelema on muun muassa Lumenen ensimmäinen huulipuikko sekä monet logot ja pakkaukset muun muassa Arabialle ja Nesteelle. Hän teki myös kymmeniä äänilevykansia erityisesti Finlandia Recordsille.
Eero Syvänoja työskenteli Viherjuurella 16 vuotta, kunnes perusti Pirjo Lausamo-Laineen kanssa oman suunnittelutoimiston P&E:n, jonka Viherjuuri osti myöhemmin.lähde? Tämän jälkeen Syvänoja ja Lausamo-Laine jatkoivat Viherjuuren graafisen suunnittelun toimistossa nimeltä Indigo.
Eero Syvänojan puoliso oli italialaisia designhuonekaluja myyneen Funktion perustaja Alli Syvänoja (1929–2014). Heidän yhdessä suunnittelema ja Jouni Revon valmistama pyökkipöytä voitti vuonna 1992 Mööpeli-kalustesuunnittelukilpailun. Kahta vuotta myöhemmin Eero Syvänojan suunnittelema ja puusepänliike Solidon koivusta rakentama keittiötyöpiste sai Mööpeli-kilpailussa jaetun ensipalkinnon.
Aiheesta muualla

Eero Syvänojan muistokirjotus Helsingin Sanomissa
HMS Mignonette (K38)

| HMS Mignonette |
| --- | --- |
 HMS Mignonette

Aluksen vaiheet
Rakentaja:  Hall, Russell and Company, Aberdeen
Kölinlasku:  15. heinäkuuta 1940
Laskettu vesille:  28. tammikuuta 1941
Palveluskäyttöön:  7. toukokuuta 1941
Poistui palveluskäytöstä:  myyty 1948
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4"/L45 (102 mm) Mk IX -tykki 1 × kaksipiippuinen Vickers .50" Mk III -ilmatorjuntakonekivääri 1 × kaksipiippuinen .303" Lewis-pikakivääri 2 × Mk II syvyyspomminheitintä, joihin 40 syvyyspommia
HMS Mignonette (viirinumero K38) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 Abereenistä Hall, Russell and Companyltä, missä köli laskettiin 15. heinäkuuta 1940 telakkanumerolla 756. Alus laskettiin vesille 28. tammikuuta 1941 ja valmistui 7. toukokuuta.
Palvelus

Alus myytiin 1946. Vuonna 1948 alus nimettiin Alexandropoulikseksi. Se upposi saman vuoden lopulla 30. marraskuuta.
Oderzo

| Oderzo |
| --- | --- |

 vaakuna
 Oderzo
 Koordinaatit: 45°47′21″N, 12°30′11″E 
Valtio:   Italia
Alue:  Veneto
Maakunta:  Treviso
Pinta-ala:  
 – Maa:  42,35  km²
Korkeus:  13 (min. 6 - maks. 15)  m
Väkiluku (2015):  20 379 
 – Väestötiheys:  481  as./km²
 
 Kunnan kotisivut 
Infobox OKVirheellinen NIMI-arvo: 
Oderzo on kunta Pohjois-Italiassa Trevison maakunnassa Veneton alueella.
Historia

Oderzon historia ulottuu aina antiikin aikaan saakka. Kaupungissa on useita arkeologisia kohteita. Alueelta löydettyjä esineitä on näytteillä vuonna 1878 perustetussa Museo Archeologico Eno Bellisissä.
Tunnettuja kuntalaisia

Alberto Martini, italialainen taidemaalari
Massimo Serato, italialainen näyttelijä.
Aiheesta muualla

Kuvia tai muita tiedostoja aiheesta Oderzo Wikimedia Commonsissa
HMS Myosotis (K65)

| HMS Myosotis |
| --- | --- |
 HMS Myosotis

Aluksen vaiheet
Rakentaja:  J. Lewis and Sons, Aberdeen
Kölinlasku:  21. kesäkuuta 1940
Laskettu vesille:  28. tammikuuta 1941
Palveluskäyttöön:  30. toukokuuta 1941
Poistui palveluskäytöstä:  myyty 1946
Loppuvaihe:  romutettavaksi 1969
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4"/L45 (102 mm) Mk IX -tykki 1 × DP 3"/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Myosotis (viirinumero K65) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 Aberdeenista J. Lewis and Sonsilta, missä köli laskettiin 21. kesäkuuta 1940 telakkanumerolla 153. Alus laskettiin vesille 28. tammikuuta 1941 ja valmistui 30. toukokuuta.
Palvelus

Alus myytiin 1946 Färsaarille, jossa se oli tarkoitus muuttaa troolariksi Grunningur. P/f Kimbalin omistama alus kuitenkin makasi ankkurissa Thorshavnissa. Alus myytiin 1949 Örneen ja Haug hinasi aluksen uudelle omistajalle Thor Dahlille Sandefjordiin, jossa Thororniksi nimetty alus muutettiin 1949-1950 Framnäs Mekaniska Verkstedillä poijualukseksi. Kesällä 1951 alus muutettiin Smiths Dock Companyllä valaanpyyntialukseksi. Alukselle asennettiin 1952-1953 2 400 hevosvoiman Sulzer-dieselmoottori. Alus oli vuokrattuna kesään 1956 saakka Aukra Hvalille. Alus oli Etelämantereella  1953-1967 ja oli Sandefjordissa toukokuusta 1967 kesäkuuhun 1969, kunnes se myytiin 1969 romutettavaksi Grimstadiin.
Bulgaria osana Bysantin valtakuntaa

Bysantin valtakunnan kartta vuonna 1180.
Bulgaria osana Bysantin valtakuntaa viittaa aikaan vuosina 1018–1185, jolloin Bulgarian valtakunta oli osa Bysantin valtakuntaa. Bysantti valloitti koko Bulgarian ensimmäisen valtakunnan vuonna 1018 ja se itsenäistyi jälleen toisena Bulgarian valtakuntana vuonna 1185.
Historia

Basileios II, joka valloitti Bulgarian ensimmäisen valtakunnan, teki vain pieniä muutoksia tapaan hallita Bulgarian aluetta. Esimerkiksi Bulgarian kirkko säilyi edelleen erillisenä elimenään. Basileioksen kuoleman jälkeen asiat kuitenkin muuttuivat. Koko valtakunta ajautui kaaokseen ja hallitsijat vaihtuivat usein, kunnes valtaan noussut Aleksios I Komnenos vakiinnutti tilanteen.
Bulgarian piispat eivät sittemmin enää esimerkiksi voineet valita Bulgarian patriarkkaa itse, vaan kirkko ajautui kreikkalaiseen valtaan. Papisto vaihtui bulgarialaisista kreikkalaiseen ja myös maanomistajista tuli kreikkalaisia. Maanomistus vaihdettiin pronoia järjestelmään, jossa maanomistajuus ei periytynyt, jolloin he yrittivät elinaikaan saada maasta irti kaiken mahdollisen. Vuonna 1040 Petûr Kaloyan, Bulgarian hallitsija Samuilin jälkeläinen, toteutti epäonnistuneen kapinan vallaten ensin Skopjen ja sittemmin Traakian, Makedonian ja Epeiroksen alueet. Kapina ei kuitenkaan ollut luonteeltaan niinkään nationalistinen, kuin sosiaalipoliittinen. Kapinaan liittyi myös useita kreikkalaisia, jotka kokivat hallinnon sortavaksi. Vuonna 1041 liittolaiset pettivät Petûrin, hänet sokaistiin ja bysanttilaiset saivat hänet vangikseen. Hänen vangiksi ottajien joukoissa oli varjagikaartin päällikkö Harald Ankara, josta tuli myöhemmin Norjan prinssi ja Oslon perustaja. Romanos III:nen valtakaudella maan verotusjärjestelmä vaihdettiin ankarampaan bysanttilaiseen järjestelmään. Sittemmin kapinointia Bulgarian alueella tapahtui harvemmin ja nekin olivat luonteeltaan sosiaalisia. Bulgarialaisten sulautumisen kreikkalaisiin esti lähinnä bogolismi, joka oli suositumpaa slaavien kuin kreikkalaisten keskuudessa.
1180-luvulla Sisilian Bysantilta kaapanneet normannit hyökkäsivät Kreikkaan ja Adrianmeren alueelle. Tästä syystä verotusta korotettiin entisestään ja yhä useampia kutsuttiin asepalvelukseen. Vuonna 1185 kaksi maanomistajaa, Petût ja Asen, pyysivät helpotuksia itselleen, mutta niistä kieltäydyttiin. Bysanttilainen virkamies jopa löi toista heistä kasvoihin. Nämä tapahtumat taas johtivat uuteen kapinaan, jonka myötä suurin osa itäisestä Bulgariasta joutui kapinallisten käsiin ja lopulta toisen Bulgarian valtakunnan perustamiseen.
Harry Finér

Harry Finér (s. 1942) on suomalainen palkittu copywriter ja bluesmuusikko, instrumenttinaan huuliharppu.
Mainonnan suunnittelijana

Harry Finér on vuonna 1964 alkaneen copywriter-uransa aikana työskennellyt mainostoimistoissa Mainoslinja, Valotorni, Markkinointi Viherjuuri, Lintas, Varis Poteri Veistola ja SEK. 1980-luvun lopulla Finér siirtyi freelanceriksi.
Finér työskenteli pitkään muun muassa art director Herbie Kastemaan kanssa. Finér on palkittu kolmasti Vuoden parhaat kampanjat -kilpailussa ja Kultahuipulla Grafian Vuoden huiput -kilpailussa. Cannesin mainosfestivaaleilta hänellä on kaksi kunniakirjaa ja Klaffi-mainoselokuvakilpailusta useita Kultaisia klaffeja.
Bluesmuusikkona

Finér on soittanut monissa Jimmie Lawsonin kokoonpanoissa. Muita  bluesyhtyeitä ovat olleet Kingston Mines Blues Gang, Johanna-levymerkille albumin vuonna 1981 tehnyt Uuge Päts, Järvenpään Puistobluesin pääkonsertissa 1983 soittanut Raimo Raivo ja Pakkopaita sekä muusikon omaa nimeään kantava Finer Blues Gang. Hänen taiteilijanimensä bluesmuusikkona on ”Durty Dawg”. Kansainvälisten suhteidensa ansiosta Finér kertoo soittaneensa Big Joe Turnerin syntymäpäivillä Los Angelesissa. On myös soittanut Chicagon Maxwell Streetillä Queen Sylvia Embryn bändin kanssa sekä säestänyt Honeyboy Edwardsia tämän Tallinnan vierailun aikana.. Harry Finérin poika Henri tunnetaan blueskitaristina.
Yleisurheilu kesäolympialaisissa 1992

Vuoden 1992 kesäolympialaisissa Barcelonassa järjestettiin yleisurheilussa 43 kilpailutapahtumaa, miehille 24 ja naisille 19.
Aiheesta muualla

Kuvia tai muita tiedostoja aiheesta Yleisurheilu kesäolympialaisissa 1992 Wikimedia Commonsissa
Yleisurheilu olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Kesäolympialaisten 1992 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Pelota (Näytöslaji) | Purjehdus | Pyöräily | Pöytätennis | Ratsastus | Rullaluistinhockey (Näytöslaji) | Soutu | Sulkapallo | Taekwondo (Näytöslaji) | Taitouinti | Tennis | Uimahypyt | Uinti | Vesipallo | Voimistelu | Yleisurheilu
HMS Narcissus (K74)

| HMS Narcissus |
| --- | --- |

Aluksen vaiheet
Rakentaja:  J. Lewis and Sons, Aberdeen
Kölinlasku:  9. syyskuuta 1940
Laskettu vesille:  29. maaliskuuta 1941
Palveluskäyttöön:  17. heinäkuuta 1941
Poistui palveluskäytöstä:  myyty 1946
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4"/L45 (102 mm) Mk IX -tykki 1 × DP 3"/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Narcissus (viirinumero K74) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 31. elokuuta 1939 Aberdeenista J. Lewis and Sonsilta, missä köli laskettiin 9. syyskuuta 1940 telakkanumerolla 154. Alus laskettiin vesille 29. maaliskuuta 1941 ja valmistui 17. heinäkuuta.
Palvelus

Alus myytiin 1946, minkä jälkeen se muutettiin rahtialukseksi nimellä Este uutena omistajanaan panamalainen Soc. Anon. Maritime et Commerciale. Alus myytiin 1954 Brasiliaan Porto Alegreen Navegacac Rio Grandense Ltda:lle, joka myi sen edelleen vuonna 1960 Santosiin Diogo & Cia. Ltdalle. Uusi omistaja nimesi aluksen Planetaksi. Alus haaksirikkoutui 27. kesäkuuta 1969 Brasilian rannikolla sankassa sumussa.
Beyblade V-Force

| Beyblade V-Force> Bakuten Shoot Beyblade 2002 |
| --- | --- |

Tyyli:  Anime, seikkailu, komedia, urheilu
Kestoaika:  30 min
Pääosissa:  Motoko Kumai Urara Takano Aya Hisakawa Ai Orikasa Houko Kuwashima
Alkuperämaa:  Japani
Alkuperäiskieli:  japani
Verkko:   TV Tokio  ABC Family  Nelonen  Cartoon Network
Esitetty:  7. tammikuuta, 2002 – 21. joulukuuta, 2002
Jaksoja:  51
Beyblade V-Force (Bakuten Shoot Beyblade 2002) on d-rightsin tuottama animesarja Beybladen toinen kausi, joka pohjautuu Takao Aokin tekemään Beyblade mangan numeroihin 7-9. Sarja alkoi Japanissa vuonna 2002 ja myös Yhdysvalloissa vuonna 2003 dupattuna, jota esitettiin Suomessa ensi kerran Nelosella lokakuussa 2004. V-Forceen tehtiin muutamia muutoksia verrattuna edelliseen kauteen, sillä bittipedot saivat selkeämmän värityksen ja ne erottuivatkin paremmin. Myös bey-areenan sekä muut taistelut oli 3D-animoitu ja hahmot saivat yksinkertaisemman, mutta tyylikkäämmän animoinnin.
Beyblade trilogian toisen kauden tarina alkaa siitä, kun muutamat rikollis organisaatiot sekä Saint Shields niminen ryhmä yrittävät kaapata Kiekkomestareiden bittipedot. He joutuvat myös taistelemaan joukkuetta vastaan, joilla on käytössä Cyber-versiot heidän alkuperäisistä pedoista. Kauden loppupuolella on jälleen alkamassa MM-turnaus, jonka uusi sääntö koskee joukkueen pelaaja määrää. Nyt joukkueissa saisi olla vain kaksi pelaajaa, jonka vuoksi Kiekkomestarit yrittävät ratkoa kuka on kenellekin paras pari. Samassa turnauksessa on heidän viimeinen uhka Zeo, jolle he voivat menettää bittipetonsa.
Hahmot

Kiekkomestarit (1)
Tyson
Max
Kiekkomestarit (2)
Kai
Ray
Saint Shields (1)
Ozuma
Dunga
Saint Shields (2)
Mariam
Joseph
Psykick
Kane
Salima
Jim
Goki
Osien metsästäjät
Kuningas
Kuningatar
Zeo & Gordo
Zeo Zagart
Gordo
Muita hahmoja
Kenny
Hilary Tachibana
DJ Jatsimies (kommentaattori)
A. J. Topper ja Brad Best (studiokommentaattorit)
Ryu Granger (Tysonin isoisä)
Judy Tate (Maxin äiti)
Taro Tate (Maxin isä)
Gideon
Tohtori B
Tohtori K
Tohtori Zagart
Neiti Kincaid (Tysonin, Kennyn ja Hilaryn opettaja)
Wyatt
Ääninäyttelijät > Alkuperäiset äänet

| 0 | 1 | 2 |
| --- | --- | --- |
|  Motoko Kumai  | … |  Tyson Granger   |
|  Urara Takano  | … |  Kai Hiwatari   |
|  Aya Hisakawa  | … |  Ray Kong   |
|  Ai Orikasa  | … |  Max Tate   |
|  Houko Kuwashima  | … |  Kenny   |
|  Shiho Kikuchi  | … |  Hilary Tachibana   |
Ääninäyttelijät > Englanninkieliset äänet

| 0 | 1 | 2 |
| --- | --- | --- |
|  Marlowe Gardiner-Heslin  | … |  Tyson Granger   |
|  David Reale  | … |  Kai   |
|  Daniel DeSanto  | … |  Ray Kong   |
|  Gage Knox  | … |  Max Tate   |
|  Alex Hood  | … |  Kenny   |
|  Caitriona Murphy  | … |  Hilary Tachibana   |
|  Julie Lemieux  | … |  Dizzi   |
|  William Colgate  | … |  Stanley Dickenson   |
|  George Buza  | … |  Ryu Granger (Tysonin isoisä)   |
|  Alex House  | … |  Ozuma   |
|  Shannon Perreault  | … |  Mariam   |
|  Jason Barr  | … |  Joseph   |
|  Tony Daniels  | … |  Dunga, tohtori B   |
|  John Stocker  | … |  Taro Tate (Maxin isä)   |
|  Raoul Bhaneja  | … |  DJ Jatsimies   |
|  Mark Dailey  | … |  Brad Best   |
|  Eric Woolfe  | … |  A. J. Topper   |
|  Lawrence Bayne  | … |  tohtori Zagart   |
|  Len Carlson  | … |  Gideon   |
|  Joanne Vannicola  | … |  tohtori K   |
|  Peter Cugno  | … |  Kane Yamashita   |
|  Susan Roman  | … |  Salima   |
|  Mary Long  | … |  Jim   |
|  Craig Lauzon  | … |  Goki, Gordo   |
|  Tim Hagaguchi  | … |  Zeo Zagart   |
|  David Berni  | … |  Kuningas   |
Ääninäyttelijät > Suomenkieliset äänet

| 0 | 1 | 2 |
| --- | --- | --- |
|  Aksu Palmén  | … |  Tyson Granger, Goki    |
|  Antti Pääkkönen  | … |  Kenny, Jim   |
|  Petteri Halmela  | … |  Kai Hiwatari, Max Tate, Ozuma, Kane Yamashita   |
|  Aku Laitinen  | … |  Ray Kong, Joseph, Wyatt, tohtori Zagart   |
|  Jenni Laakso  | … |  Dizzi, Mariam, Salima   |
|  Henna Haverinen  | … |  Hilary Tachibana   |
|  Veikko Honkanen  | … |  Stanley Dickenson, Ryu Granger, Dunga, tohtori B, Gideon   |
Jaksoluettelo

| Jakso numero | Jakson nimi | Esitetty ensi kerran Suomessa |
| --- | --- | --- |
| 1. | Niin katoaa mainen kunnia! | 07.10.2004 |
| 2. | Huppuhepun jäljillä | 14.10.2004 |
| 3. | Näkymätön ja valloillaan | 21.10.2004 |
| 4. | Dragoonia etsimässä | 28.10.2004 |
| 5. | Arvaas kuka tuli takaisin?! | 04.11.2004 |
| 6. | Magtram uhkaa! | 11.11.2004 |
| 7. | Takaisin yhteen | 18.11.2004 |
| 8. | Kiekkomestareiden paluu! | 25.11.2004 |
| 9. | Saari kuin painajaisunelma!! | 02.12.2004 |
| 10. | Saari, jolta ei ole paluuta | 09.12.2004 |
| 11. | Tohtori B:n pahuuden saari | 16.12.2004 |
| 12. | Tuokaa minulle Dranzer! | 13.01.2005 |
| 13. | Kiekkomestareita koetellaan | 20.01.2005 |
| 14. | Gideon palkkaa Gerryn!! | 27.01.2005 |
| 15. | Näyttäkää bittipetonne! | 03.02.2005 |
| 16. | Psykick-joukkueen uusi jäsen | 10.02.2005 |
| 17. | Vihdoinkin vapaapäivä | 17.02.2005 |
| 18. | Ystäviä vai vihollisia | 24.02.2005 |
| 19. | Omantunnon kysymyksiä! | 03.03.2005 |
| 20. | Tyson saa opetuksen!! | 10.03.2005 |
| 21. | Viimeinen välienselvittely | 17.03.2005 |
| 22. | Kaikki pelissä | 24.03.2005 |
| 23. | Cyberbittipedon vallassa | 31.03.2005 |
| 24. | Menneisyyden haamut | 07.04.2005 |
| 25. | Viimeinen taistelu!! | 14.04.2005 |
| 26. | Cyber Dragoon ottaa vallan! | 21.04.2005 |
| 27. | Täydellinen peto! | 28.04.2005 |
| 28. | Kuuma Kivi | 05.05.2005 |
| 29. | Mätiä omenoita New Yorkissa | 12.05.2005 |
| 30. | Hanki pala kiveä! | 19.05.2005 |
| 31. | Kiven Bittipeto | 23.05.2005 |
| 32. | Paljon kysymyksiä vailla vastauksia | 24.05.2005 |
| 33. | Salaisuus paljastuu | 25.05.2005 |
| 34. | Varkaita ja uusia kasvoja | 26.05.2005 |
| 35. | Näkymätön bittipeto | 27.05.2005 |
| 36. | Ystäviä vai vihollisia | 30.05.2005 |
| 37. | Suuri taistelu | 31.05.2005 |
| 38. | Tappio häämöttää | 01.06.2005 |
| 39. | Ozuman tehtävä | 02.06.2005 |
| 40. | Uusi jäsen | 03.06.2005 |
| 41. | Isä ja Poika | 06.06.2005 |
| 42. | Onnea ja epäonnea | 07.06.2005 |
| 43. | Kain kosto | 08.06.2005 |
| 44. | Tyyntä myrskyn alla | 09.06.2005 |
| 45. | Zeo vastaan Ozuma | 10.06.2005 |
| 46. | Pahoja voimia | 13.06.2005 |
| 47. | Paha pääsee valloilleen | 14.06.2005 |
| 48. | Taistelun jyrinää | 15.06.2005 |
| 49. | Vihollinen keskuudessamme | 16.06.2005 |
| 50. | Finaali | 17.06.2005 |
| 51. | Viimeisen taistelun päätös | 20.06.2005 |
Suomalaiset ensimmäisessä maailmansodassa

Suomalaiset ensimmäisessä maailmansodassa on Lars Westerlundin toimittama ja valtioneuvoston kanslian vuonna 2004 julkaisema artikkelikokoelma, joka käsittelee Venäjän, Saksan, Ison-Britannian, Yhdysvaltain, Kanadan, Ranskan, Australian, Uuden Seelannin, Etelä-Afrikan ja Neuvosto-Venäjän armeijoissa vuosina 1914–1922 surmansa saaneita suomalaisia sekä mainittuina vuosina sotaoloissa menehtyneitä suomalaisia merimiehiä.
Teoksen koko nimi on Suomalaiset ensimmäisessä maailmansodassa: Venäjän, Saksan, Ison-Britannian, Ranskan, Australian, Uuden Seelannin, Etelä-Afrikan, Yhdysvaltain, Kanadan ja Neuvosto-Venäjän armeijoissa vuosina 1914–22 menehtyneet suomalaiset sekä sotaoloissa surmansa saaneet merimiehet. Teos kuuluu Suomen sotasurmat 1914–22 -projektin julkaisuihin.
Kirjan toimittaneen Westerlundin ohella muita kirjoittajia ovat Tuomas Hoppu, Matti Lackman, Krister Björklund, Olavi Koivukangas
ja Carl-Fredrik Geust.
HMS Eagle (R05)

| HMS Eagle |
| --- | --- |
 HMS Eagle tammikuussa 1970

Aluksen vaiheet
Rakentaja:  Harland and Wolff, Belfast
Kölinlasku:  24. lokakuuta 1942
Laskettu vesille:  19. maaliskuuta 1946
Palveluskäyttöön:  5. lokakuuta 1951
Poistui palveluskäytöstä:  tammikuu 1972
Loppuvaihe:  romutettu 1978
Tekniset tiedot
Uppouma:  37 400 t (tyhjä) 47 000 t (kuormattu)
Pituus:  247,4 m
Leveys:  41 m
Syväys:  10,13 m
Koneteho:  152 000 shp (113 MW)
Nopeus:  31 solmua (57 km/h)
Miehistöä:  2 500-2 750
Aseistus
Aseistus:  60 × lentokonetta 16 × 4,5″ kaksoistykkitorneissa 8 × kuusiputkista Bofors 40 mm 2 × kaksiputkista Bofors 40 mm 9 × yksiputkista Bofors 40 mm
HMS Eagle (viirinumero R09) oli Britannian kuninkaallisen laivaston Audacious-luokan lentotukialus, jonka rakentaminen aloitettiin toisen maailmansodan aikana lokakuussa 1942. Se otettiin palvelukseen lokakuussa 1951, jolloin sille oli tehty runsaasti muutoksia sota-ajan kokemuksiin perustuen. Vuotta myöhemmin alus osallistui ensimmäiseen suureen Naton sotaharjoitukseen, Exercise Mainbraceen.
Valmistus

Alus tilattiin nimellä HMS Audacious Belfastista Harland and Wolffilta, missä köli laskettiin 24. lokakuuta 1942 yhtenä neljästä Audacious-luokan lentotukialuksesta. Rakentaminen aloitettiin Kuninkaallisen laivaston sodanaikaisena uustuotantona täyttämään tappioita ja kokemusten osoittamaa tarvetta. Kahden aluksen tilaus kuitenkin peruutettiin vihollisuuksien loputtua ja kahden muun rakentaminen keskeytettiin. Alus laskettiin vesille 19. maaliskuuta 1946 nimellä HMS Eagle, koska edellisen HMS Eaglen tilaus oli peruutettu aiemmin. Suunnitelmiin toteutettiin lukuisia muutoksia, vaikka alus laskettiinkin vesille ennen viiston lentokannen toteuttamista. Alus otettiin palvelukseen 5. lokakuuta 1951.